Andris Upenieks: Karš Ukrainā maina akcentus

Karš Ukrainā turpinās. Lai kā to mīkstinātu, tas ir Krievijas uzsāktais, neprovocētais, agresīvais karš kopš 2022. gada 24. februāra. Karš, nevis speciāla militāra operācija. Lai cik censtos Kremļa propaganda skandināt par denacifikāciju, pieķerot klāt krievu svētumu, Lielo Tēvijas karu (1941–1945), kara taisnīgumam netic saprāts un arvien vairāk pašu Krievijas iedzīvotāju.